17-ojo tradicinio bėgimo „Varnutės ruduo“ 2026

Nuostatai

Bendroji dalis

Jonavos bėgimo klubas „Maratonas“, Lietuvos bėgimo mėgėjų asociacija (LBMA), Jonavos SC, Jonavos savivaldybė 2026 m. lapkričio 7 d. rengia tradicinį bėgimą „Varnutės ruduo“. Kontaktai: tel. +37068366332

Tikslas ir uždaviniai

1. Populiarinti aktyvų gyvenimo būdą Lietuvoje.
2. Gausinti masinių sporto renginių kiekį Jonavos rajone, didinti rajono gyventojų aktyvumą.
3. Skatinti sportą, kaip sveiką gyvenimo būdą.
4. Išaiškinti pajėgiausius įvairių amžiaus grupių sportininkus.

Renginio organizatorių atsakomybė ir pareigos

Registruoti renginio dalyvius, pagaminti ir išduoti numerius; Reklamuoti renginį bei vykdyti viešųjų ryšių kampaniją, siekiant populiarinti varžybas ir sutraukti kuo didesnį skaičių dalyvių. Paruošti varžyboms trasą.

Varžybų vieta, laikas ir nuotoliai

2026 m. lapkričio 7 d. (šeštadienis), varžybų startas ir finišas Jonavos, Sodų g. pabaigoje prie Joninių slėnio vėliavos. 11:00 val. 300m vaikų bėgimas, 11:30 val. 3,2 km bėgimas, 12:00 val. 10 km bėgimas. Numerių išdavimas vykdomas lapkričio 7 d. nuo 9:30  iki 11:00 val. starto finišo vietoje prie vėliavos.

Bėgimo trasos aprašymas

300 m vaikų bėgimas vyks nuo vėliavos pėsčiųjų taku iki prie užtvankos esančio akmens ir atgal.
3,2 km bėgimas (plane raudonai) vyks nuo vėliavos pėsčiųjų taku tiesiai iki Žemaitės g., kurią kirsime bėgdami per pėsčiųjų perėją. Toliau  bėgama tiesiai  - pėsčiųjų taku iki pirmo posūkio į kairę. Bėgama pylimu tarp antro ir trečio tvenkinio, pribėgus laiptus kylame jais iki viršaus. Kalno viršuje sukame į kairę ir pėsčiųjų taku leidžiamės link Žemaitės g. Prie Žemaitės g. laikomės kairės ir bėgame link tos pačios Žemaitės g. gatvės pėsčiųjų perėjos, kuri buvo kirsta prieš tai. Perbėgus gatvę bėgame pėsčiųjų taku, vėliau sukame į dešinę ir bėgame link medinio tako palei Varnutės tvenkinį. Toliau trasa eina tiesiai, palei tvenkinį, mediniu taku link  tvenkinio paplūdimio. Išbėgus prie paplūdimio laikomės kairės ir bėgame link starto/finišo vietos prie vėliavos. 
10 km bėgimas vyksta: 1 ratukas( plane mėlynai pažymėtas) aplink Joninių slėnį bei 3 ratai 3,2 km trasa. Startas prie vėliavos. Bėgama kairiuoju taku link akmens ir prieš jį sukama į kairę ir bėgama pylimu tarp tvenkinio ir Joninių slėnio. Pylimo gale sukame į kairę ir bėgame tiesiai link starto finišo arkos. Toliau bėgimas vyksta 3,2km trasa ir po trečio rato finišas prie vėliavos.

Dalyviai

Varžybose gali dalyvauti visi norintys, pasitikrinę sveikatą, užpildę dalyvio anketą. Visi dalyviai varžybose dalyvauja laisva valia ir neverčiami bei prisiima visą su dalyvavimu varžybose susijusią (taip pat – ir su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų bei tai patvirtina savo registracijos į varžybas veiksmu. Dalyviai, atsiimdami numerį, privalo turėti asmens dokumentą. Už nepilnamečius, dalyvaujančius renginyje, atsako jų tėvai, globėjai arba treneris.

Specialios sąlygos ir apribojimai

Registruotis galima tik savo vardu, savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami. Kiekvienas dalyvis, varžybose privalo turėti ant marškinėlių priekio pritvirtintą numerį. Varžybų metu draudžiama naudotis bet kokia asmenine palyda. Pažeidusieji šią taisyklę bus diskvalifikuojami. Dalyviams nukrypti nuo trasos draudžiama. Renginio metu vedžioti trasoje bet kokius gyvūnus draudžiama.

Amžiaus grupės

M10 ir V10*         2016 m.g. ir jaunesni            300 m
M13 ir V13           2013 m.g. – 2015 m.g.          3,2 km
M17 ir V17           2009 m.g. – 2012 m.g.          3,2 km
ME ir VE              1992 m.g. ir jaunesni            10 km
M35 ir V35           1991 m.g. – 1975 m.g.          10 km
M50 ir V50           1976 m.g. ir vyresni              10 km

*M10 ir V10 grupių dalyvių laikas nebus matuojamas elektronine laiko matavimo sistema. 

Apdovanojimai

Visi finišavusieji apdovanojami atminimo medaliais. 3,2 km ir10 km amžiaus grupių prizininkai – pagal galimybes atminimo prizais. M10 ir V10 amžiaus grupių nugalėtojai nebus nustatomi, tačiau visi finišavę apdovanojami atminimo medaliais.

Registracija

Registracija vykdoma www.lbma.lt internetiniame puslapyje. Registracijos mokestį privaloma sumokėti per 2 d. d. nuo registracijos. Neapmokėjus registracijos per nurodytą laiką, asmuo šalinamas iš dalyvių sąrašo.

Dalyvių starto mokesčiai 
 
Užsiregistravusiems iki 2026 m. lapkričio 5 d. 23:59 val. Vaikų bėgimo 300 m dalyvių starto mokestis – 1 €, 3,2 km bėgimo dalyvių starto mokestis – 3 €, 10 km bėgimo dalyvių starto mokestis – 8 €.

Registracija uždaroma 2026 m. lapkričio 5 d. 23:59 val. Varžybų dieną starto mokesčiai brangsta:
Vaikų bėgimo 300 m dalyvių starto mokestis – 3 €, 3,2 km bėgimo dalyvių starto mokestis – 6 €, 10 km bėgimo dalyvių starto mokestis – 15 €.

Starto mokesčiai negrąžinami.

Asmens duomenų tvarkymas

Kiekvienas užsiregistravęs dalyvis, registruodamasis savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais. Dalyvių asmens duomenys: vardas, pavardė, gimimo data, amžius, lytis, klubas, miestas ir pasiektas rezultatas gali būti viešai skelbiami rezultatuose internete ir kituose informaciniuose pranešimuose apie šį bėgimą. Asmeniniai duomenys naudojami varžybų organizavimo ir administravimo tikslais. Duomenys apie dalyvio vardą, pavardę, gimimo datą, lytį, miestą, rezultatas nėra ištrinami ir saugomi statistikos, istoriniais tikslais. 

Baigiamosios nuostatos 

Varžybų organizatoriai pasilieka teisę, esant poreikiui, keisti varžybų taisykles.

Organizatoriaus rekvizitai:
Bėgimo klubas „Maratonas“
Įmonės kodas 193127968











Bėgimo trasos

